CELEX: 62016TN0682
Language: fi
Date: 2016-09-23 00:00:00
Title: Asia T-682/16: Kanne 23.9.2016 – Ranska v. komissio

28.11.2016   
            
            
               FI
            
            
               Euroopan unionin virallinen lehti
            
            
               C 441/24
            
         
      Kanne 23.9.2016 – Ranska v. komissio
      (Asia T-682/16)
      (2016/C 441/28)
      Oikeudenkäyntikieli: ranska
      
         Asianosaiset
      
      
         Kantaja: Ranskan tasavalta (asiamiehet: F. Alabrune, D. Colas ja D. Segoin)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 12.7.2016 annetun komission täytäntöönpanopäätöksen C(2016) 4287 final, joka on annettu tiedoksi 13.7.2016 ja jolla keskeytetään kuukausimaksut Euroopan maatalouden tukirahastosta (maataloustukirahasto) Ranskalle
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, joka perustuu yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1200/2005 ja (EY) N:o 485/2008 kumoamisesta 17.12.2013 annetun Euroopan parlamentin ja neuvoston asetuksen (EU) N:o 1306/2013 (EUVL 2013, L 347, s. 549) 41 artiklan 2 kohdan b alakohdan rikkomiseen. Kyseinen kanneperuste koostuu kahdesta osasta.
                  
                              —
                           
                           
                              Ensimmäinen osa, jonka mukaan Ranskan viranomaiset olivat täysimääräisesti panneet täytäntöön toimintasuunnitelman, joka sisälsi selkeät edistymistä kuvaavat mittarit, jotka oli vahvistettu riidanalaisessa päätöksessä tarkoitetun komission kuulemisen jälkeen.
                           
                        
                              —
                           
                           
                              Toinen osa, jonka mukaan riidanalainen päätös perustuu seikkoihin, joita ei ollut mainittu toimintasuunnitelmassa.
                           
                        
            
                  2)
               
               
                  Toinen kanneperuste, joka perustuu suhteellisuusperiaatteen loukkaamiseen